Ehdotus Euroopan parlamentin ja neuvoston asetukseksi (EY) yhteisön tullikoodeksista annetun neuvoston asetuksen (ETY) N:o 2913/92 muuttamisesta /* KOM/98/0226 lopull. - COD 98/0134 */



Virallinen lehti nro C 228 , 21/07/1998 s. 0008



Ehdotus Euroopan parlamentin ja neuvoston asetukseksi (EY) yhteisön tullikoodeksista annetun neuvoston asetuksen (ETY) N:o 2913/92 muuttamisesta (98/C 228/06) KOM(1998) 226 lopull. - 98/0134(COD) (Komission esittämä 8 päivänä kesäkuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 28, 100 a ja 113 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa määrättyä menettelyä noudattaen, sekä katsovat, että (1) yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 82/97 (2), loppusäännösten mukaisesti neuvosto tarkastellee 1 päivään tammikuuta 1998 mennessä komission kertomuksen perusteella tätä koodeksia uudelleen siihen mahdollisesti, erityisesti sisämarkkinoiden toteuttamiseksi, tarvittavien muutosten tekemiseksi; tähän kertomukseen voi liittyä mahdollisia ehdotuksia, (2) on tarpeen lopettaa sisämarkkinoiden jakaantuminen, mikä on seurauksena suoran tulliedustustavan varaamisesta tietyille asianomaisen jäsenvaltion alueelle sijoittautuneille ammattilaisryhmille; on suotavaa siirtää tämän muutoksen soveltamista 1 päivään tammikuuta 2002, jotta liike-elämä voisi mukautua uuteen tilanteeseen, (3) eri viranomaisten toimivaltoja vaihtokurssien vahvistamisessa euron käyttöönoton jälkeen ei ole vielä määritetty, (4) olisi määritettävä tarkemmin henkilö, joka on vastuussa tullissa esitetyille tavaroille osoitettavasta tulliselvitysmuodosta, (5) on suotavaa säätää mahdollisuudesta, että tulli-ilmoitukseen ei liitetä tiettyjä asiakirjoja, (6) edellisen liittyvien joustavampien säännösten tarkoituksena on helpottaa sisäisen jalostusmenettelyn, tullivalvonnassa tapahtuvan valmistuksen ja väliaikaisen maahantuonnin menettelyn käyttöä, (7) on suotavaa vahvistaa komiteamenettelyä noudattaen tietyt vaihtoehtoiset ulkoisessa jalostusmenettelyssä sovellettavan tullin laskemista koskevat yksityiskohtaiset säännöt, (8) taloudellisista syistä joillakin vapaa-alueilla on sallittava, että tulliviranomaiset suorittavat tullivarastointimenettelyn mukaiset muodollisuudet ja tarkastukset, (9) tietyissä olosuhteissa on sovellettava tavaran ominaisuuksien tai tietyn käyttötarkoituksen perusteella myönnettävää tullietuuskohtelua tai ulkoisen jalostusmenettelyn mukaista erotukseen perustuvaa tullia myös tapauksessa, jossa tullivelka on syntynyt muusta syystä kuin vapaaseen liikkeeseen luovutuksesta, (10) tullivelan syntypaikkaa koskevissa säännöksissä on oltava erityissäännöt sellaisia erityistapauksia varten, joissa kyseessä oleva määrä on tietyn rajan alapuolella, sekä tapauksissa, joissa vapaaseen liikkeeseen luovutuksen yksinkertaistetut menettelyt ovat sallittuja; toimintatapaa koskevat yksityiskohtaiset säännöt olisi vahvistettava komiteamenettelyä noudattaen ottaen huomioon erityisesti sen, olisiko tullivelan syntypaikan syytä olla eri kuin tuonnin arvonlisäveron määräytymispaikan, (11) tapauksissa, joissa ei ole mahdollista täsmällisesti määritellä laillisesti perittäväksi tulevaa määrää, kolmen vuoden määräaika voi vaarantaa jälkikäteen tapahtuvan velan perinnän; kyseisessä tilanteessa arvioidun määrän tileihin kirjaaminen on suoritettava riittävän ajan kuluessa; asianomaiselle osapuolelle on aina ilmoitettava tilanteesta enintään viiden vuoden kuluessa, (12) olisi säädettävä tullivelan maksuvelvoitteen lykkäämisestä tapauksissa, joissa velka on syntynyt, kun tavarat on poistettu tullivalvonnasta ja kun velallisia on useita, jotta tulliviranomaiset voivat suorittaa perinnän velalliselta, jonka katsotaan olevan pääasiallisesti vastuussa velasta, (13) yhteisön taloudellisia etuja on suojeltava liian pitkiltä oikeusmenettelyiltä ja tiedonannon täydelliseltä pätemättömyydeltä, joka johtuu siitä, että osa ilmoitetusta velasta on vanhentunut, ja (14) sen vuoksi on syytä muuttaa asetusta (ETY) N:o 2913/92, OVAT ANTANEET TÄMÄN ASETUKSEN: 1 artikla Muutetaan asetus (ETY) N:o 2913/92 seuraavasti: 1. Korvataan 5 artiklan 2 kohdan toinen alakohta seuraavasti: "Jäsenvaltiot voivat varata oikeuden tulli-ilmoitusten tekemiseen alueellaan suoralla edustuksella ainoastaan tulliasioitsijoille. Yksityiskohtaiset soveltamissäännöt voidaan vahvistaa komiteamenettelyä noudattaen erityisesti sen takaamiseksi, että kahden tulliedustustavan käyttöä koskevat edellytykset ovat tasapuoliset." 2. Korvataan 35 artiklan ensimmäinen alakohta seuraavasti: "Kun tavaran tullausarvon määritysperusteet ilmaistaan muuna kuin sen jäsenvaltion valuuttana, jossa arvonmääritys tapahtuu, sovelletaan kyseisen jäsenvaltion alan toimivaltaisten viranomaisten aiheellisella tavalla julkaisemaa vaihtokurssia." 3. Korvataan 49 artiklan 1 kohdan johdanto seuraavasti: "1. Kun tavaroista on tehty yleisilmoitus, tavaroita hallussaan pitävän henkilön on suoritettava muodollisuudet tulliselvitysmuodon osoittamiseksi niille:" 4. Lisätään 62 artiklaan 3 kohta seuraavasti: "3. 2 kohdassa tarkoitettua velvollisuutta koskevat poikkeukset voidaan myöntää komiteamenettelyä noudattaen erityisesti, jos kyseessä on sähköisessä muodossa tehty ilmoitus. On kuitenkin taattava kansallisten viranomaisten, ja tarpeen mukaan yhteisön viranomaisten, oikeus tutustua todisteisiin vapaasti ja ennalta ilmoittamatta sekä velvoitettava toimija säilyttämään kyseiset todisteet vähimmäismääräajan. Täytäntöönpanoa koskevat yksityiskohtaiset säännöt määritetään myös komiteamenettelyä noudattaen." 5. Korvataan 115 artiklan 4 kohta seuraavasti: "4. 1 kohdan soveltamista koskevat erityiset säännökset voidaan antaa komiteamenettelyä noudattaen.". 6. Lisätään 117 artiklan c kohtaan toinen virke seuraavasti: "Tapauksista, joissa taloudelliset edellytykset katsotaan täytetyiksi, voidaan säätää komiteamenettelyä noudattaen." 7. Korvataan 118 artiklan 4 kohta seuraavasti: "4. Erityisiä määräaikoja voidaan asettaa komiteamenettelyä noudattaen." 8. Korvataan 124 artikla seuraavasti: "124 artikla 1. Tullinpalautusjärjestelmää voidaan käyttää kaikkien muiden kuin sellaisten tarvaroiden osalta, joihin vapaaseen liikkeeseen luovuttamista koskevan ilmoituksen vastaanottoajankohtana sovelletaan määrällisiä tuontirajoituksia tai joiden osalta on esitettävä tuonti- tai vientitodistus. 2. Tullinpalautusjärjestelmää voidaan käyttää ainoastaan, jos jalostetuille tuotteille ei ole vahvistettu vientitukia tuontitavaroiden vapaaseen liikkeeseen luovuttamista koskevan ilmoituksen vastaanottoajankohtana. 3. Tullinpalautusjärjestelmä voidaan myöntää ainoastaan, jos jalostettujen tuotteiden vienti-ilmoituksen vastaanottoajankohtana jalostetuille tuotteille ei ole vahvistettu vientitukia tai vientimaksuja. 4. Edellä 1, 2 ja 3 kohdan säännöksistä voidaan poiketa komiteamenettelyä noudattaen." 9. Korvataan 128 artiklan 1 kohdan toinen luetelmakohta seuraavasti: "- asetettu niiden myöhempää jälleenvientiä varten tullivarastointimenettlyyn, väliaikaisen maahantuonnin menettelyyn, sisäiseen jalostusmenettelyyn (suspensiojärjestelmä) taikka siirretty vapaa-alueelle tai vapaavarastoon," 10. Korvataan 131 artikla seuraavasti: "131 artikla Tapaukset, joissa ja erityisedellytykset, joilla tullivalvonnassa tapahtuvan valmituksen menettelyä voidaan soveltaa, määritetään komiteamenettelyä noudattaen." 11. Lisätään 133 artiklan e kohtaan toinen virke seuraavasti: "Tapaukset, joissa taloudellisten edellytysten katsotaan täyttyneen, määritetään komiteamenettelyä noudattaen." 12. Korvataan 142 artikla seuraavasti: "142 artikla 1. Lupa osittain tuontitullittomaan väliaikaisen maahantuonnin menettelyyn myönnetään tavaroille, joita 141 artiklan mukaisesti annetut säännökset eivät koske, tai tavaroille, joita nämä säännökset koskevat, mutta jotka eivät täytä kaikkia niitä edellytyksiä, jotka näissä säännöksissä on vahvistettu väliaikaisen maahantuonnin myöntämiseksi täysin tullitta. 2. Luettelo tavaroista, joille osittain tuontitullittoman väliaikaisen maahantuonnin menettelyä ei myönnetä, ja edellytykset, joilla kyseistä menettelyä voidaan käyttää, määritetään komiteamenettelyä noudattaen." 13. Korvataan 144 artikla seuraavasti: "144 artikla Jos osittain tuontitullittomaan väliaikaisen maahantuonnin menettelyyn asetettujen tavaroiden osalta syntyy tullivelka 201 artiklan 1 kohdan a alakohdan, 203 artiklan tai 204 artiklan mukaisesti, tullivelan määrän on oltava yhtä suuri kuin 214 artiklan mukaisesti määritetyn tullin määrän ja 143 artiklan mukaisesti kannettavan tullin määrän erotus." 14. Korvataan 152 artikla seuraavasti: "152 artikla Poiketen siitä, mitä 151 artiklassa säädetään, komiteamenettelyä noudattaen voidaan määrittää tapaukset, joissa ja edellytykset, joilla tavarat voidaan ulkoisen jalostustoiminnon jälkeen luovuttaa vapaaseen liikkeeseen joko täysin tuontitullitta tai ottamalla Euroopan yhteisöjen tullitariffin soveltamisen perusteeksi jalostustoiminnosta aiheutuneet kustannukset." 15. Poistetaan 153 artikla 16. Muutetaan 167 artikla seuraavasti: a) korvataan 1, 2 ja 3 kohdassa sana "jäsenvaltiot" sanalla "tulliviranomaiset". b) korvataan 3 kohdan ensimmäinen virke seuraavasti: "3. Vapaa-alueet rajataan, sanotun kuitenkaan rajoittamatta 168 a artiklan soveltamista." 17. Korvataan 168 artiklan 1 kohta seuraavasti: "1. Kun vapaa-alueet on rajattu, niiden ja vapaavarastojen rajat sekä sisään- ja ulospääsytiet asetetaan tulliviranomaisten valvontaan." 18. Lisätään 168 a artikla 168 artiklan ja b kohdan tavaroiden siirtäminen vapaa-alueelle tai vapaavarastoon väliin seuraavasti: "168 a artikla 1. Tulliviranomaiset voivat perustaa vapaa-alueita, joilla tullitarkastukset ja -muodollisuudet suoritetaan tullivarastointimenettelyä noudattaen, ja joilla sovelletaan tullivelkaa koskevia säännöksiä. 170, 176 ja 180 artiklaa ei sovelleta edellä kuvatun mukaisesti perustettuihin vapaa-alueisiin. 2. Edellä 1 kohdan mukaisesti perustettuja vapaa-alueita ei pidetä vapaa-alueina 37, 38, ja 205 artiklan tarkoittamassa merkityksessä. Lainsäädännön muilla osa-alueilla esitettyjä viittauksia vapaa-alueisiin ei voida pitää viittauksina tässä artiklassa tarkoitettuihin vapaa-alueisiin." 19. Korvataan 212 a artikla seuraavasti: "212 a artikla Kun tullilainsäädännössä säädetään tavaran etuuskohtelusta sen ominaisuuksien tai erityisen käyttötarkoituksen perusteella, osittaisesta tai täydestä vienti- tai tuontitullittomuudesta tai tulleista vapauttamisesta 21, 145 tai 184-187 artiklan nojalla, tätä vapauttamista tai tullittomuutta sovelletaan myös niissä 202-205, 210 tai 211 artiklassa tarkoitetuissa tapauksissa, joissa tullivelka syntyy ilman että tavaranhaltijan toiminnassa on selkeästi havaittavissa vilpillisiä toimenpiteitä tai laiminlyöntejä ja kun asianomainen toimittaa todisteet siitä, että muut etuuskohtelun, tullista vapauttamisen tai tullittomuuden soveltamista koskevat edellytykset ovat täyttyneet." 20. Lisätään 215 artiklaan 5 ja 6 kohta seuraavasti: "5. Jos tulliviranomainen toteaa tullivelan syntyneen 202 artiklan mukaisesti toisessa jäsenvaltiossa, tullivelan katsotaan syntyneen siinä jäsenvaltiossa, jossa sen syntyminen on todettu, jos velan määrä on pienempi kuin 5 000 ecua. 6. Jos tullivelka 218 artiklan 1 kohdan toista alakohtaa sovellettaessa syntyy 76 artiklan 1 kohdan a tai b alakohdassa tarkoitetun vapaaseen liikkeeseen luovutusta koskevan yksinkertaistetun ilmoituksen vastaanottamisen seurauksena, tullivelan katsotaan syntyneen siinä jäsenvaltiossa, jossa 76 artiklan 2 kohdan mukainen täydentävä ilmoitus tehdään." 21. Lisätään 220 artiklan 1 kohtaan toinen ja kolmas alakohta seuraavasti: "Jos tulliviranomaisten suorittamat tarkastukset johtavat tullivelan tai tileihin kirjattuja tulleja suuremman määrän toteamiseen ilman, että kyseiset viranomaiset voivat määrittää tarkasti lain mukaan kannettavan määrän, kyseiset tulliviranomaiset kirjaavat lopullisen tavaroista kannettavan tullien määrän sellaisen määräajan kuluessa, että väliaikainen määrä ehditään ilmoittaa velalliselle ennen 221 artiklan 3 kohdassa säädetyn määräajan umpeutumista. Tavaroista kannettavien tullien määrän kirjaamista tileihin ei kuitenkaan katsota tapahtuneeksi, jos tulliviranomaiset eivät kykene enintään kolmen vuoden kuluessa toisen alakohdan mukaisen väliaikaisen määrän ilmoittamisesta velalliselle varmasti määrittelemään lain mukaan kannettavan määrän suuruutta." 22. Muutetaan 221 artikla seuraavasti: a) Korvataan 3 kohta seuraavasti: "3. Tiedoksiantoa ei voida toimittaa velalliselle enää, kun kahden vuoden määräaika on kulunut siitä päivästä, jona tullivelka on syntynyt. Kyseistä määräaikaa pidennetään, jos päätökseen on haettu muutosta 243 artiklan mukaisesti, missä tapauksessa pidennys kestää muutoksenhakumenettelyn alkamishetkestä sen päättymiseen." b) Lisätään 4 ja 5 kohta seuraavasti: "4. Jos velalliselle toimitettavan tiedonannon yhteydessä todetaan, että 3 kohdassa säädetty määräaika on tullivelan jonkin osan osalta kulunut loppuun, tiedonanto pysyy kuitenkin voimassa siinä tarkoitettujen tullien jäljellä olevan määrän osalta. 5. Jos tulliviranomaiset eivät kuitenkaan ole voineet tarkasti määrittää lain mukaan kannettavaa tullien määrää sellaisen tapahtuman vuoksi, joka sen tapahtumahetkellä voi johtaa rikosoikeudenkäyntiin, tiedoksianto voidaan toimittaa 3 kohdassa säädetyn määräajan päätyttyä velalliselle, jos voimassa olevat säännökset sen sallivat." 23. Korvataan 222 artiklan 2 kohta seuraavasti: "2. Tapaukset, joissa ja edellytykset, joilla velallisen velvollisuutta maksaa tullit lykätään, määritetään komiteamenettelyä noudattaen, - jos tullin peruuttamista koskeva hakemus esitetään 236, 238 ja 239 artiklan mukaisesti tai - jos tavarat takavarikoidaan julistettaviksi myöhemmin valtiolle menetetyiksi 233 artiklan c alakohdan toisen luetelmakohdan tai d alakohdan mukaisesti, tai - jos tullivelka on syntynyt 203 artiklan mukaisesti ja velallisia on useita tai - 220 artiklan 1 kohdan toisen alakohdan mukaisissa tapauksissa." 2 artikla Tämä asetus tulee voimaan 1 päivänä tammikuuta 1999. 1 artiklan 1 kohtaa sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 302, 19.10.1992, s. 1. (2) EYVL L 17, 21.1.1997, s. 1.